**Ministru kabineta noteikumu projekta „Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum”**

**sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum” (turpmāk – Ministru kabineta noteikumu projekts) paredz noteikt kārtību, kādā izsniedz sertifikātu, kas apliecina patstāvīgās mazās alus darītavas statusu, atsaka piešķirt patstāvīgas mazās alus darītavas statusu, anulē patstāvīgas mazās alus darītavas sertifikātu un piemēro likuma „[Par akcīzes nodokli](https://likumi.lv/ta/id/81066-par-akcizes-nodokli)” (turpmāk– likums) [12.panta](https://likumi.lv/ta/id/81066-par-akcizes-nodokli#p12) otrajā daļā noteikto akcīzes nodokļa likmi patstāvīgo mazo alus darītavu saražotajam alum.2  Papildus tam Ministru kabineta noteikumu projekts paredz noteikt iespēju, piemērot likuma “Par akcīzes nodokli” 12.panta otrās daļas 1.punktā noteikto samazināto akcīzes nodokļa likmi par pirmajiem 10000 hektolitru alus, kas saražoti patstāvīgajā mazajā alus darītavā un nodoti patēriņam Latvijas Republikā.  Ministru kabineta noteikumi stāsies spēkā 2019.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeima 2018.gada 25.oktobrī pieņēma grozījumus likumā „Par akcīzes nodokli” (turpmāk – likums), kas paredz jaunā redakcijā izteikt likuma 12.panta trešo daļu. Likuma 12.panta trešā daļa paredz Ministru kabinetam noteikt kārtību, kādā Valsts ieņēmumu dienests izsniedz sertifikātu, kas apliecina patstāvīgās mazās alus darītavas statusu, atsaka piešķirt patstāvīgās mazās alus darītavas statusu, anulē mazās alus darītavas statusa piešķiršanas sertifikātu un piemēro šā panta otrajā daļā noteikto akcīzes nodokļa likmi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd komersantiem ievērojot noteiktus nosacījumus piešķir patstāvīgās mazās alus darītavas statusu un piemēro likuma 12.panra otrās daļas 1.punktā noteikto samazināto akcīzes nodokļa likmi saskaņā ar Ministru kabineta 2005.gada 13.decembra noteikumiem Nr.956 „Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum” (turpmāk - Ministru kabineta 2005.gada 13.decembra noteikumi Nr.956).  Ministru kabineta 2005.gada 13.decembra noteikumi Nr.956 paredz arī nosacījumus saskaņā ar kuriem komersantiem nepiešķir un anulē patstāvīgās mazās alus darītavas statusu, kā arī kārtību kādā, tiek piemērota samazinātā akcīzes nodokļa likme citas valsts patstāvīgajā mazajā alus darītavā saražotajam alum.  Ņemot vērā, ka pašlaik Ministru kabineta 2005.gada 13.decembra noteikumos Nr.956 vairākas normas ir novecojušas, ka arī grozījumu apjoms pārsniegtu 50% no noteikumu pamatteksta, izstrādātais Ministru kabineta noteikumu projekts paredz izteikt jaunā redakcijā minētos noteikumus.   1. Ministru kabineta noteikumu projekts nosaka kārtību, kādā, komersantiem, kas ražo alu, izsniedz sertifikātu, kas apliecina patstāvīgās mazās alus darītavas statusu vai atsaka, vai anulē patstāvīgās mazās alus darītavas statusu un piemēro likuma 12.panta otrajā daļā noteikto akcīzes nodokļa likmi (projekta 1.punkts). 2. Patstāvīgās mazās alus darītavas statusu var iegūt tikai juridiski un saimnieciski neatkarīgā darītava. Līdz ar to Ministru kabineta noteikumu projekts, lai neradītu pārpratumus nosaka, kāda alus darītava netiek uzskatīta par juridiski un saimnieciski neatkarīgu. (projekta 2.punkts). 3. Komersantiem, kuriem ir viena vai vairākas akcīzes preču noliktavas, kas ražo alu, tiks noteikts, ka izpildot šo noteikumu prasības pirmajiem 10 tūkstošiem hektolitru alus, kas saražoti kalendāra gadā, piemēro likuma 12.panta otrās daļas 1.punktā noteikto akcīzes nodokļa likmi, ja alus ir saražots Latvijas Republikas alus darītavā, kurai ir piešķirts patstāvīgās mazās alus darītavas, kā arī, ja alus ir saražots citas valsts patstāvīgā mazā alus darītavā, kuras saražotā alus apjoms iepriekšējā kalendāra gadā nepārsniedz 50000 hektolitru (projekta 3.punkts). 4. Saskaņā ar šobrīd spēkā esošo Ministru kabineta 2005.gada 13.decembra noteikumu Nr.956 5.punktu samazināto akcīzes nodokļa likmi piemēro arī alum, kurš saražots patstāvīgajā mazajā alus darītavā, bet komersants, kurš maksā akcīzes nodokli, neveic ar attiecīgo alu citas darbības (piemēram, ražošanu, pārstrādi fasēšanu), izņemot saņemšanu, glabāšanu un izvešanu.   Pašlaik praksē ir izveidojušās situācijas, ka, ja komersants plānojot savu uzņēmējdarbību pirmos kalendārā gadā saražotos 10 tūkstoš hektolitru alus izved uz citu Eiropas Savienības dalībvalsti vai valsti, kas nav Eiropas Savienības dalībvalsts, tad par to saražoto alus daudzumu, kas tiks izlaisti patēriņam Latvijā vairs nevar piemērot samazināto akcīzes nodokļa likmi.  Ņemot vērā minēto Ministru kabineta noteikumu projekts paredz noteikt iespēju, piemērot likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto samazināto akcīzes nodokļa likmi alum, kas saražots patstāvīgajā mazajā alus darītavā un nodots patēriņam Latvijas Republikā (projekta 4.punkts).   1. Komersants varēs piemērot likuma 12.panta otrās daļas 1.punktā noteikto akcīzes nodokļa likmi alum, kas saņemts no citas patstāvīgās alus darītavas, ja ar šo alu netiks veikta ražošana, pārstrāde vai fasēšana. Šajā gadījumā akcīzes nodokļa deklarācijā būs nepieciešams norādīt elektroniskā administratīvā dokumenta (e-AD) numuru, ar kuru alus ir saņemts no citas patstāvīgās mazās alus darītavas (projekta 5.punkts). 2. Ja komersants vēlās uzsākt uzņēmējdarbību un izveidot mazo alus darītavu viņam sākumā jāsaņem Valsts ieņēmumu dienestā speciālā atļauja (licence) apstiprinātā noliktavas turētāja darbībai. Līdz ar to, komersanti, kuriem ir viena vai vairākas akcīzes preču noliktavas, kas ražo alu, lai saņemtu patstāvīgās mazās alus darītavas statusu, iesniedz Valsts ieņēmumu dienestam iesniegumu (projekta 8.punkts). 3. Valsts ieņēmumu dienests Administratīvā procesa likumā noteiktajā termiņā izskata komersanta iesniegumu un pieņem lēmumu par patstāvīgās mazās alus darītavas statusa piešķiršanu vai pieņem pamatotu lēmumu par atteikumu izsniegt sertifikātu (projekta 9.punkts). 4. Valsts ieņēmumu dienests par piešķirto patstāvīgās mazās alus darītavas statusu izdara ierakstu komersanta speciālajā atļaujā (licencē) apstiprināta akcīzes preču noliktavas turētāja darbībai. Savukārt, ja patstāvīgās mazās alus darītavas status tiek anulēts Valsts ieņēmumu dienests dzēš attiecīgo ierakstu komersanta speciālajā atļaujā (licencē) apstiprināta akcīzes preču noliktavas turētāja darbībai. Minētās normas stājas spēkā 2020.gada 1.janvārī. Tas nozīmē, ka ar 2020.gada 1.janvāri komersantiem, kuriem izsniegti sertifikāti par patstāvīgās mazās alus darītavas statusa piešķiršanu, Valsts ieņēmumu dienests speciālajā atļaujā (licencē) apstiprināta akcīzes preču noliktavas turētāja darbībai, veiks ierakstu par patstāvīgās mazās alus darītavas statusa piešķiršanu, automātiski. Savukārt līdz 2019.gada 31.decembrim izsniegtiem sertifikātiem par patstāvīgās mazās alus darītavas statusa piešķiršanu tiks saglabāta pašreiz piemērojamā prakse un speciālajā atļaujā (licencē) apstiprinātā noliktavas turētāja darbībai ieraksts par sertifikātu netiks veikts (projekta 11., 16. un 27.punkts). 5. Valsts ieņēmumu dienests nepiešķir komersantam patstāvīgās mazās alus darītavas statusu, ja alus darītavā saražotā alus apjoms iepriekšējā kalendāra gadā vai kārtējā kalendāra gadā (pirms iesnieguma iesniegšanas) ir bijis lielāks par 50 000 hektolitru (projekta 13.punkts). 6. Ministru kabineta noteikumu projekts nosaka, patstāvīgās mazās alus darītavas statusa anulēšanas gadījumus, piemēram, ja saražotā alus apjoms kārtējā kalendāra gadā pārsniedz 50000 hektolitru vai ir saņemts komersanta iesniegums par sertifikāta anulēšanu (projekta 13.punkts). 7. Ministru kabineta noteikumu projekts paredz, kad komersants jau ieguvis patstāvīgās mazās alus darītavas statusu, tā anulēšanas gadījumus, piemēram, ja saražotā alus apjoms kārtējā kalendāra gadā pārsniedz 50000 hektolitru vai ir saņemts komersanta iesniegums par sertifikāta anulēšanu, vai tā darbība neatbilst šajos noteikumos minētajām prasībām. Tādējādi, lai akcīzes nodoklis valsts budžetā tiktu iekasēts pilnā apmērā Valsts ieņēmumu dienests nekavējoties anulē mazās alus darītavas statu ja, piemēram, konstatē, ka saražotā alus apjoms pārsniedz 50000 hektolitru alus, jo šajā gadījumā komersantam akcīzes nodoklis par alu ir jāsamaksā pēc standarta likmes vai piemēram, komersants neievēro alus pārvietošanas kārtību (14.punkts). 8. Ministru kabineta noteikumu projekts arī paredz iespēju Valsts ieņēmumu dienestam izvērtējot pieļautā pārkāpuma būtību (tā raksturu un iespējamo ietekmi uz valsts budžetu) anulēt sertifikātu, ja tiek konstatēts, ka iesniegumā sertifikāta saņemšanai ir sniegtas nepatiesas ziņas, piemēram, alus darītavas izpildinstitūcijas locekļi ieņem izpildinstitūcijas locekļa amatu arī citā alus darītavā vai komersants neatbilst Ministru kabineta noteikumu projekta 2.punktā minētajām prasībām (projekta 15.punkts). 9. Komersants, kuram sertifikāts anulēts būs jāveic akcīzes nodokļa pārrēķinu un jāsamaksā valsts budžetā starpību starp likumā noteikto samazināto likmi un standarta likmi par saražoto alus apjomu, kurš kopš attiecīgā kalendāra gada sākuma ir izvests no akcīzes preču noliktavas (projekta 17.punkts). 10. Savukārt, ja sertifikāts tiek anulēts uz komersanta paša iniciatīvas pamata, būs jāveic akcīzes nodokļa pārrēķinu un samaksā valsts budžetā starpību starp likumā noteikto samazināto likmi un standarta likmi, ja alus darītavā saražotā alus apjoms sertifikāta anulēšanas gadā pārsniedz 50000 hektolitru alus. Akcīzes nodokļa likmju pārrēķins jāveic par saražoto alus apjomu, kurš kopš attiecīgā kalendāra gada sākuma ir izvests no alus darītavas. Attiecīgā akcīzes nodokļa starpības nomaksa valsts budžetā tiek veikta atbilstoši likuma 23.pantā noteiktajam un iesniedzot Valsts ieņēmumu dienestā kārtējo alkoholisko dzērienu deklarāciju nepieciešams aizpildīt korekcijas rindu (projekta 18.punkts). 11. Ja Latvijas Republikas patstāvīgo mazo alus darītavu saražotais alus, tiek pārvietots vai realizēts ar elektronisko administratīvo dokumentu e-AD vai ar vienkāršoto akcīzes preču pavaddokumentu (SAAD), vai ar normatīvajos aktos par grāmatvedības kārtošanu un akcīzes preču apriti noteikto attaisnojuma dokumentu, minētajos dokumentos būs nepieciešams aizpildīt attiecīgās ailes norādot ziņas par sertifikātu (projekta 19., 20. un 21.punkts). 12. Lai tiktu noteikta vienota pieeja likuma 12.panta otrās daļas 1.punktā noteiktās akcīzes nodokļa likmes piemērošanā arī alum, kurš saražots citas valsts patstāvīgā mazā alus darītavā, Ministru kabineta noteikumu projekts paredz: 13. pārvietojot citas valsts patstāvīgās mazās alus darītavas saražoto alu ar elektronisko administratīvo dokumentu e-AD vai SAAD, vai pavaddokumentu, kas noformēts saskaņā ar normatīvajiem aktiem muitas jomā, papildus minētajos dokumentos būs nepieciešams aizpildīt attiecīgās ailes norādot ziņas par sertifikātu, kā arī tajā ir jānorāda informācija, kas apliecina, ka alus ir saražots citas valsts patstāvīgajā mazajā alus darītavā. 14. citas valsts patstāvīgā mazā alus darītava izsniedz dokumentu, kurā, piemēram, norāda alus darītavas nosaukumu un valsti, kurā alus ražots, apliecinājumu, ka attiecīgais alus ir saražots patstāvīgā mazā alus darītavā, kuras saražotā alus apjoms iepriekšējā kalendāra gadā un kārtējā kalendāra gadā nepārsniedz 50000 hektolitru alus, kā arī citu informāciju. 15. komersantam citas valsts patstāvīgās mazās alus darītavas izsniegtā dokumenta kopiju un tā tulkojumu valsts valodā būs nepieciešams pievienot akcīzes nodokļa deklarācijai. 16. ja Valsts ieņēmumu dienests konstatēs, ka no citas valsts patstāvīgās mazās alus darītavas ievestais alus apjoms kalendāra gadā pārsniedz 10000 hektolitru vai attiecīgās alus darītavas saražotais alus apjoms kalendāra gadā pārsniedz 50000 hektolitrus, attiecīgie akcīzes nodokļa maksātāji veic akcīzes nodokļa pārrēķinu un samaksā valsts budžetā starpību starp likuma [12.panta](https://likumi.lv/ta/id/81066-par-akcizes-nodokli#p12) otrās daļas 2.punktā un likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi par to alus apjomu, kas tiek pārsniegts (projekta 22., 23., 25. un 26.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz komersantiem, kuriem ir viena vai vairākas akcīzes preču noliktavas, kas veic alus ražošanu.  Šobrīd Latvijā ir 47 patstāvīgās mazās alus darītavas. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projektam nav ietekmes uz tautsaimniecību, jo pamatā ir paredzēts saglabāt līdz šim pastāvošo kārtību patstāvīgās mazās alus darītavas statusa piešķiršanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |
| --- | --- |
| **III. Tiesību akta projekta ietekme uz valsts budžetu un pašvaldību budžetiem** | |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Padomes 1992.gada 19.oktobra Direktīva 92/83/EEK par to, kā saskaņojams akcīzes nodoklis spirtam un alkoholiskajiem dzērieniem.  Direktīvas 92/83/EEK 4.panta 1.daļa nosaka, ka Eiropas Savienības dalībvalstis var piemērot samazinātās akcīzes nodokļu likmes, kuras var diferencēt saskaņā ar attiecīgo alus darītavu gada ražošanas apjomu, alum, kas darināts patstāvīgās mazajās alus darītavās, ievērojot šādus ierobežojumus:   * samazinātās likmes neattiecas uz uzņēmumiem, kas ražo vairāk nekā 200 000 hl alus gadā, * samazinātās likmes, kas var būt zemākas par zemāko likmi, nenosaka zemākas par 50 % no valsts standarta akcīzes nodokļa likmes.   Savukārt Direktīvas 92/83/EEK 4.panta 2.daļa nosaka, ka “patstāvīgā mazā alus darītava” ir tāda alus darītava, kura ir juridiski un saimnieciski neatkarīga no citām alus darītavām, izmanto telpas, kas atrodas atsevišķi no citu alus darītavu telpām.  Minētajās normās ietvertajiem ierobežojumiem ir orientējošs raksturs un katra Eiropas Savienības dalībvalsts var noteikt savus kritērijus mazajām alus darītavām, ņemot vērā katrā valstī pastāvošās tirgus atšķirības un tirgus lielumu.  Direktīvas 92/83/EEK 4.panta 3.daļa nosaka, ka dalībvalstis nodrošina, ka visas samazinātās likmes, ko tās ievieš, tāpat attiecina uz alu, ko to teritorijā piegādā no patstāvīgām mazajām alus darītavām, kas atrodas citās dalībvalstīs, Jo īpaši tās nodrošina, ka atsevišķām piegādēm no citām dalībvalstīm netiek uzlikti augstāki nodokļi nekā tādām pašām piegādēm šajā dalībvalstī.  Komisijas 2009.gada 24.jūlija Regulā (EK) Nr. [684/2009](http://eur-lex.europa.eu/eli/reg/2009/684/oj/?locale=LV), ar ko īsteno Padomes Direktīvu [2008/118/EK](http://eur-lex.europa.eu/eli/dir/2008/118/oj/?locale=LV) attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā, noteiktais 1.pielikums.  Komisijas 1992.gada 17.decembra Regulā (EEK) Nr. [3649/92](http://eur-lex.europa.eu/eli/reg/1992/3649/oj/?locale=LV) par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītājā dalībvalstī, noteiktais akcīzes preču pārvietošanas vienkāršotais pavaddokuments. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **Direktīva 92/83/EEC,** Regula Nr.684/2009 un Regula Nr.3649/92 | | |
| A | B | C | D |
| Direktīvas 92/83/EEK 4.panta 1.punkts | Ministru kabineta noteikumu 1.punkts. | Ieviests pilnībā | Nav attiecināms |
| Direktīvas 92/83/EEK 4.panta 2.punkts | Ministru kabineta noteikumu 2.punkts. | Ieviests pilnībā | Nav attiecināms |
| Regulas Nr.684/2009 1.pielikumā noteiktā informācija. | Ministru kabineta noteikumu 18.punkts. | Ieviests pilnībā | Nav attiecināms |
| Regulas Nr.684/2009 1.pielikumā noteiktā informācija. | Ministru kabineta noteikumu 19.punkts. | Ieviests pilnībā | Nav attiecināms |
| Regulas Nr.684/2009 1.pielikumā noteiktā informācija. | Ministru kabineta noteikumu 20.punkts. | Ieviests pilnībā | Nav attiecināms |
| Regulas Nr.3649/92 noteiktā vienkāršotā pavaddokumentā nepieciešamā informācija. | Ministru kabineta noteikumu 21.punkts. | Ieviests pilnībā | Nav attiecināms |
| Regulas Nr.684/2009 1.pielikumā noteiktā informācija un Regulas Nr.3649/92 noteiktā vienkāršotā pavaddokumentā nepieciešamā informācija. | Ministru kabineta noteikumu 23.punkts. | Ieviests pilnībā | Nav attiecināms |
| Direktīvas 92/83/EEK 4.panta 3.punkts | Ministru kabineta noteikumu 3.punkts un V. sadaļa | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Informācija par Ministru kabineta noteikumu projektu 2018.gada 3.aprīlī ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”, adrese:  <http://www.fm.gov.lv/lv/sabiedribas_lidzdaliba/tiesibu_aktu_projekti/>  nodoklu\_politika/#project458  Finanšu ministrija 2017.gada vasarā saņēma priekšlikumu no mazās alus darītavas veikt grozījumus likumā, lai noteiktu iespēju samazināto akcīzes nodokļa likmi piemērot alum, kas saražots patstāvīgajā mazajā alus darītavā un nodots patēriņam Latvijas Republikā.  Ministru kabineta noteikumu projekts š.g. 5.novembrī ir nosūtīts saskaņošanai Latvijas Alus darītāju savienībai. |
| 3. | Sabiedrības līdzdalības rezultāti | Izvērtējot no mazās alus darītavas saņemto priekšlikumu tika secināts, ka attiecīgais precizējums ir jāveic nevis likumā, bet Ministru kabineta noteikumos.  Līdz ar to Ministru kabineta noteikumu projektā ir iestrādāta norma, kas paredz iespēju, piemērot likumā noteikto samazināto likmi alum, kas saražots patstāvīgajā mazajā alus darītavā un nodots patēriņam Latvijas Republikā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Hartmane, 67095525

[Ella.Hartmane@fm.gov.lv](mailto:Ella.Hartmane@fm.gov.lv)